Mu myaka 60 egy’obwetwaze bwa Uganda, abamu ku bantu abalondoola eby’obufuuzi n’enfuga y’amateeka mu ggwanga, bagamba nti eggwanga lino terifunanga bwetowaaze kubanga bingi ebikolebwa mu ggwanga lino nga bitambulira ku kussalawo kw’abazungu.
Bungereza eyalina government enkuumi mu Uganda, yagiddiza obwetwaze bwayo nga 09 October,1962.
Dr Gerald Walulya omusomesa w’okunonyereza n’eby’obufuzi ku Makerere University agamba nti ebintu bingi ebikolebwa mu by’obufuzi by’eggwanga lino, bikyatambulira ku nkola z’abazungu ekiraga nti eggwanga lino teririna bwetengereze.
Anokoddeyo eky’abazungu okusalawo ky ngeri eby’obufuzi gyebirina okutambulamu, ebyenfuna n’ebirala.
Mu mbeera yemu Dr Gerald Walulya ategezeza nti eggwanga lino likyalina okusoomozebwa ku kukyusa obukulembeze okuva lwe lyafuna obwetwaze mu 1962.
Sarah Bireete akulira ekitongole ekirondoola enfuga y’amateeka eya Center for Constitutional Governance (CCG) agambye nti eggwanga litambula lidda mabega mu kugoberera enfuga y’amateeka, ekiviriddeko n’amwanga amalala geyasooka okufuna obwetowaaze nga Kenya okugiyitako ku nkulakakulana n’ebyobufuzi.
Wabula Minister omubeezi ow’okulambika eggwanga Godfrey kabyanga ategezeza nti wabaddewo okukula mu democracy wa Uganda wabula nakyomera bannabyabufuzi abeyagaliza g’abantu ssekinoomu okuba nti bebamwononye.
Bisakiddwa: Mukasa Dodovico
lug_Latn lug_Latn lug_Latn lug_Latn lug_Latn lug_Latn lug_Latn lug_Latn